turjo4nis/wikipedia-bn-dump-20250701 huggingface dataset:
হোরাস হেম্যান উইলসন

উইলসন হোরেস হ্যামেন (২৬ সেপ্টেম্বর ১৭৮৬ – ৮ মে ১৮৬০) হলেন একজন প্রখ্যাত অধ্যাপক ও শিক্ষাবিদ এবং ঔপনিবেশিক আমলের ব্রিটিশ পদস্থ সরকারি কর্মকর্তা। যদিও তিনি ইন্ডিয়া কোম্পানির মেডিক্যাল সার্ভিসের সদস্য হিসাবে উপমহাদেশে আসেন, তথাপি তিনি প্রাচ্যবিদ হিসাবেই সমধিক পরিচিত।

জন্ম ও প্রাথমিক জীবন 
উইলসন হোরেস হ্যামেন ১৭৮৬ সালের ২৬ সেপ্টেম্বর লন্ডনে জন্মগ্রহণ করেন এবং প্রথমে লন্ডনের সোহো একাডেমী ও পরে সেন্ট টমাস হাসপাতালে শিক্ষা লাভ করেন।

কর্মজীবন 
তিনি ১৮০৮ সালে ভারতে আসেন ও ইস্ট ইন্ডিয়া কোম্পানির মেডিক্যাল সার্ভিসে যোগদান করলেও পরবর্তীতে তা ত্যাগ করে কলকাতা টাকশালে মুদ্রা-ধাতু পরীক্ষক হিসেবে যোগদান করে ১৮৩২ সালে ভারতবর্ষ ত্যাগের পূর্ব পর্যন্ত এই দায়িত্ব পালন করেন। এরপর তিনি ১৮৩৩ সাল থেকে অক্সফোর্ডে এবং পরবর্তীতে ১৮৩৬ সাল থেকে লন্ডনে ভারত বিষয় অধ্যাপক হিসাবে দায়িত্ব পাল করেন। তিনি অক্সফোর্ড বিশ্ববিদ্যালয়ের সংস্কৃত বিষয়ক প্রথম "বোডেন প্রফেসর" ছিলেন।

রচনাবলী 
তিনি ভারতবর্ষের বিভিন্ন বিষয়াবলী নিয়ে বেশ কিছু গুরুত্বপূর্ণ পুস্তক রচনা করেন, যার মধ্যে রয়েছেঃ
 Lectures on the Religious and Philosophical Systems of the Hindus (১৮৪০);
 Ariana Aqtinua (সংস্কৃত ব্যাকরণ);
 A Historical Account of the Burmese War;
 History of British India (সম্পাদিত - দ্বিতীয় সংস্করণ);
 Hindu Law (সম্পাদিত - দ্বিতীয় সংস্করণ);
 Glossary of Judicial and Revenue Terms (১৮৫৫)।
Mackenzie Collection-1828
English Translation of Meghduta
Translation of RigVeda in 6th Edition
Vishnu Puranaa-1840

আরও দেখুন 
 চার্লস উইলকিন্স;
 হেনরি টমাস কোলব্রুক;
 কলকাতা টাকশাল;
 এশিয়াটিক সোসাইটি অব বেঙ্গল;
 রয়্যাল এশিয়াটিক সোসাইটি।

তথ্যসূত্র

বহিঃসংযোগ 
 হোরেস হ্যামেন উইলসন - বাংলাপিডিয়া হতে সংকলিত নিবন্ধ।

১৭৮৬-এ জন্ম
১৮৬০-এ মৃত্যু
ব্রিটিশ ভারততত্ত্ববিদ
সংস্কৃত ব্যাকরণবিদ
রয়েল সোসাইটির সভ্য
১৯শ শতাব্দীর অনুবাদক
আসছে আবার শবর

আসছে আবার শবর  একটি ২০১৮ সালের ভারতীয় বাংলা ভাষার অপরাধমূলক রোমহর্ষক (থ্রিলার) চলচ্চিত্র, যা পরিচালক অরিন্দম শীল দ্বারা পরিচালিত।  চলচ্চিত্রটির মূল চরিত্রে অভিনয় করেন শাশ্বত চট্টোপাধ্যায়, ইন্দ্রনীল সেনগুপ্ত, গৌরব চক্রবর্তী সহ অন্যান্য অভিনেতা-অভিনেত্রীরা। এটি ২০১২ সালের বাংলা ছবি ঈগলের চোখ এবং গোয়েন্দা শবর চলচ্চিত্র ধারাবাহিকের তৃতীয় খন্ড। ছবিটি ১৯ জানুয়ারি ২০১৮ সালে মুক্তি পায়।  শীর্ষেন্দু মুখোপাধ্যায় কর্তৃক লিখিত প্রজাপতির মৃত্যু ও পুনর্জন্ম নামের এই গল্প থেকে চলচ্চিত্রটি নির্মিত হয়েছে।

পটভূমি 
এক সিরিয়াল কিলার কলকাতা এবং চন্দননগরে মহিলাদের টার্গেট করা শুরু করে।এই সিরিয়াল কিলারকে ধরতে গোয়েন্দা শবর দাশগুপ্ত অ্যাকশনে নামেন।

অভিনয়ে 
 শাশ্বত চট্টোপাধ্যায় এসিপি হিসেবে শবর দাশগুপ্ত (আইপিএস)
 সুব্রত দত্ত এসআই নন্দলাল রায় (কলকাতা পুলিশ)
 গৌরব চক্রবর্তী যেমন এসআই সঞ্জীব দাস (কলকাতা পুলিশের)
 ইন্দ্রনীল সেনগুপ্ত বিজয় সেন
 লতিকা চ্যাটার্জি
 অন্দ্য চট্টোপাধ্যায়
 অঞ্জানা বসু
 মীর আফসার আলী
 দিতি সাহা- রিংকু রায়
 দর্শনা বণিক
 তুহিন দাস
 প্রিয়াঙ্কা মন্ডল
 অনামিকা চক্রবর্তী
 অরুণিমা ঘোষ বিজয় সেনের স্ত্রী

কাহিনী 
যখন সিরিয়াল কিলার কলকাতা এবং চন্দননগরে মহিলাদের টার্গেট করা শুরু করে তখন গোয়েন্দা শবর অ্যাকশনে আসে।

চলচ্চিত্র নির্মাণ 
ঈগলের চোখের সাফল্যের পর পরিচালক অরিন্দম শীল চলচ্চিত্রটির তৃতীয় খণ্ড নির্মাণের কথা বলেন। আগস্ট ২০১৭ সালে, পরিচালক মিডিয়াকে জানায়, গোয়েন্দা শবর চলচ্চিত্রের তৃতীয় খন্ডের দৃশ্যধারণ ৭ সেপ্টেম্বর ২০১৭ থেকে শুরু হবে। এই চলচ্চিত্রটির নাম আসছে আবার শবর এবং এটি নির্মিত হবে শীর্ষেন্দু মুখোপাধ্যায় দ্বারা রচিত প্রজাপতির মৃত্যু ও পুনর্জন্ম উপন্যাসের উপর ভিত্তি করে। প্রথমে পশ্চিমবঙ্গে দৃশ্যধারণ সম্পন্ন করার পর দলটি লখনৌয়ের উদ্দেশে যাত্রা করে বাকি অংশটির দৃশ্যধারনের জন্য। শাশ্বত চট্টোপাধ্যায়, সুব্রত দত্ত এবং গৌরব চক্রবর্তী প্রধান চরিত্রগুলির সঙ্গে ইন্দ্রনীল সেনগুপ্ত, অনিন্দ্য চট্টোপাধ্যায়, অঞ্জনা বসু এবং মীর আফসার আলীর সাথে তাদের চরিত্রগুলির জন্য সিক্যুয়েল ফিরে আসেন। দৃশ্যধারন ২০১৭ সালের সেপ্টেম্বরের শুরু হয় এবং  ১৯ জানুয়ারি ২০১৮ সালে মুক্তি পাওয়া।

প্রচারণা 
১২ ই সেপ্টেম্বর, ২০১৭ সালে পরিচালক অরিন্দম শীল দ্বারা কিছু কাহিনীর সারসংক্ষেপের সাথে চলচ্চিত্রের পোস্টারটি মুক্তি পায়। মোশন পোস্টার ১৩ অক্টোবর পরিচালক অরিন্দম শীল দ্বারা প্রকাশিত হয়।  ১৫ নভেম্বর ২০১৭ সালে মুক্তি পায় চলচ্চিত্রের নাটকীয় পোস্টার

আরো দেখুন 
 এবার শবর
 ঈগলের চোখ
 ২০১৮ সালের বাংলা চলচ্চিত্রের তালিকা

তথ্যসূত্র

বহিঃসংযোগ 

বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় উপন্যাস অবলম্বনে চলচ্চিত্র
শীর্ষেন্দু মুখোপাধ্যায়ের সাহিত্যকর্ম অবলম্বনে নির্মিত চলচ্চিত্র
২০১০-এর দশকের বাংলা ভাষার চলচ্চিত্র
ভারতীয় গোয়েন্দা চলচ্চিত্র
২০১৮-এর চলচ্চিত্র
ব্রায়ান হ্যাস্টিংস

ব্রায়ান ফ্রেডরিক হ্যাস্টিংস (; জন্ম: ২৩ মার্চ, ১৯৪০) ওয়েলিংটনের আইল্যান্ড বে এলাকায় জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম শক্তিধর সদস্য ছিলেন। ঘরোয়া প্রথম-শ্রেণীর ক্রিকেটে ওয়েলিংটন, সেন্ট্রাল ডিস্ট্রিক্টস ও ক্যান্টারবারির প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও লেগ-ব্রেক বোলিংয়ে পারদর্শীতা দেখিয়েছেন ব্রায়ান হ্যাস্টিংস।

শক্তিধর ক্রীড়াশৈলীর অধিকারী ব্রায়ান হ্যাস্টিংস বলকে সঠিকভাবে সময়ের সাথে তাল মিলিয়ে মোকাবেলা করতেন। খুবই দ্রুততার সাথে কাট কিংবা হুক, লেগের দিকের ফাস্ট মিডিয়াম বলগুলোকে অবলীলাক্রমে ক্লিপ করতে পারতেন। গালি অঞ্চলে ফিল্ডিংয়ে দক্ষতার পরিচয় দিয়েছেন। ১৭ বছর বয়সে ওয়েলিংটনের পক্ষে খেলতে শুরু করেন।

খেলোয়াড়ী জীবন 
মাঝারিসারির ব্যাটসম্যান হিসেবে খেলতেন তিনি। ১৯৬৯ থেকে ১৯৭৬ সময়কালে নিউজিল্যান্ড দলের পক্ষে ৩১ টেস্ট ও ১১টি একদিনের আন্তর্জাতিকে অংশ নিয়েছেন ব্রায়ান হ্যাস্টিংস। ১৯৭০-এর দশকের শুরুতে নিউজিল্যান্ডের নিয়মিত সদস্যরূপে ৪নং অবস্থানে ব্যাটিংয়ে নামতেন। তবে তার সক্ষমতার বিষয়টি দল নির্বাচকমণ্ডলীর দৃষ্টি আকর্ষণের জন্য বেশ সময় নেয়। ঘরোয়া ক্রিকেটে অংশ নেয়ার প্রায় ১১ বছর পর নিউজিল্যান্ড দলে অন্তর্ভুক্ত হন তিনি।

২৭ ফেব্রুয়ারি, ১৯৬৯ তারিখে পাকিস্তানের বিপক্ষে টেস্ট অভিষেক ঘটে ব্রায়ান হ্যাস্টিংসের। সমগ্র খেলোয়াড়ী জীবনে চারটি সেঞ্চুরি হাঁকিয়েছেন তিনি। ১৯৬৯ সালে ওয়েস্ট ইন্ডিজ দল নিউজিল্যান্ড সফরে আসে। ক্রাইস্টচার্চের ল্যাঙ্কাস্টার পার্কে অনুষ্ঠিত নিজস্ব তৃতীয় টেস্টে ব্যক্তিগত সর্বোচ্চ অপরাজিত ১১৭ রানের ইনিংস উপহার দেন। খেলাটি ড্রয়ে পরিণত হয়।

স্থিরতার মূর্তিময় পরিচায়ক হিসেবে নিজেকে প্রমাণ দিয়েছেন ব্রায়ান হ্যাস্টিংস। ১৯৭২-৭৩ মৌসুমে সফরকারী পাকিস্তানের বিপক্ষে ১১০ রান তুলে নিজস্ব তৃতীয় টেস্ট সেঞ্চুরি করেন। অকল্যান্ডের ইডেন পার্কে অনুষ্ঠিত ঐ টেস্টে শেষ উইকেট জুটিতে রিচার্ড কলিঞ্জের সাথে ১৫১ রানের জুটি গড়েন। তবে টেস্টটি ড্রয়ের দিকে গড়ায়।

ক্রিকেট বিশ্বকাপ 
১৯৭৫ সালে ইংল্যান্ডে অনুষ্ঠিত ক্রিকেট বিশ্বকাপের উদ্বোধনী আসরে গ্লেন টার্নারের নেতৃত্বাধীন নিউজিল্যান্ড দলের অন্যতম সদস্য মনোনীত হন। ঐ প্রতিযোগিতায় তার দল সেমি-ফাইনাল পর্যন্ত অগ্রসর হতে পেরেছিল।

খেলোয়াড়ী জীবন থেকে অবসর নেয়ার পর আন্তর্জাতিক ম্যাচ রেফারির দায়িত্বে ছিলেন।

তথ্যসূত্র

আরও দেখুন 
 ল্যান্স কেয়ার্নস
 ব্যারি হ্যাডলি
 জন মরিসন
 টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী পাকিস্তানি ক্রিকেটারদের তালিকা

বহিঃসংযোগ 
 
 

১৯৪০-এ জন্ম
জীবিত ব্যক্তি
১৯৭৫ ক্রিকেট বিশ্বকাপের ক্রিকেটার
ওয়েলিংটনের ক্রিকেটার
ক্যান্টারবারির ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
সেন্ট্রাল ডিস্ট্রিক্টসের ক্রিকেটার
ওয়েলিংটন সিটি থেকে আগত ক্রিকেটার
নিউজিল্যান্ডের ক্রিকেট প্রশাসক
সাউথ আইল্যান্ডের ক্রিকেটার
২০২৪-এ মৃত্যু
উইভিল

শুঁড়পোকা বা উইভিল  হলো কোলিওপ্টেরা বর্গভুক্ত গুবরে পোকাদের জ্ঞাতি একদল পতঙ্গের সাধারণ নাম, যারা স্থানীয়ভাবে শুঁড়পোকা নামে পরিচিত। এরা ক্ষেত্র বিশেষে ক্ষতিকারক এবং বালাই ও এদের কতক উড়তে সক্ষম। 

শুঁড়পোকার শরীর সাধারণত ৬ মিলিমিটারের চেয়েও ছোট হয়। এদের লম্বা শুঁড়ের মতো অংশ থাকে। বেশিরভাগ শুঁড়পোকা গাছপালা বা শস্য খায়। 

শুঁড়পোকার প্রায় ৯৭,০০০ প্রজাতি আছে। অনেক শুঁড়পোকা কৃষির জন্য ক্ষতিকর। যেমন: গম ও ভুট্টার শুঁড়পোকা শস্য নষ্ট করে, আর বল শুঁড়পোকা তুলা গাছে ডিম পাড়ে এবং তার লার্ভা তুলা খেয়ে ফেলে। তবে কিছু শুঁড়পোকা আবার ক্ষতিকর গাছ নিয়ন্ত্রণে ব্যবহার করা হয়।

শুঁড়পোকার লম্বা শুঁড়ে কাটার মতো মুখ থাকে, যা দিয়ে তারা শস্যে গর্ত করে। বেশিরভাগ শুঁড়পোকা উড়তে পারে, আবার কিছু যেমন Otiorhynchus, উড়তে পারে না।

একটি বিশেষ শুঁড়পোকা (Austroplatypus incompertus) দলবদ্ধভাবে কাজ করে, যেটা পিঁপড়ে বা মৌমাছির মতো সামাজিক আচরণ। এটা খুবই বিরল ঘটনা।

বিবরণ 
এরা সাধারণত ফ্যাকাশে বর্ণের হয়; তবে কিছু কিছু উইভিল উজ্জ্বল বর্ণেরও দেখা যায়; যেমনঃ ব্রাজিলের Entimus প্রজাতি।

পরিচিতি 
কিছু পরিচিত উইভিল রয়েছে যেগুলো বিভিন্ন ফল, ফসল ও গাছের জন্য ক্ষতিকারক; যেমনঃ
 ম্যাঙ্গো উইভিল,
 আমের পাতাকাটা উইভিল,
 মুচির উইভিল,
 ফল ছিদ্রকারী উইভিল পোকা প্রভৃতি।

চিত্রশালা

আরও দেখুন 
 গুবরে পোকা।

তথ্যসূত্র

অধিক পঠন 
 Bright, Donald E.; Bouchard, Patrice (2008). Coleoptera, Curculionidae, Entiminae: Weevils of Canada and Alaska Volume 2. Insects and Arachnids of Canada Series, Part 25. Ottawa: NRC Research Press. .

বহিঃসংযোগ 
 উইভিল - বাংলাপিডিয়া হতে সংকলিত নিবন্ধ।

পতঙ্গ
পতঙ্গ বর্গ
ক্ষতিকারক পোকা
আশি সিং

আশি সিং হচ্ছেন একজন ভারতীয় টেলিভিশন অভিনেত্রী। তিনি ২০১৫ সালে চ্যানেল ভিয়ে সম্প্রচারিত সিক্রেট ডায়রিসের মাধ্যমে অভিনয় জগতে তার কর্মজীবন শুরু করেন, সেখানে তিনি শীর্ষ নারী চরিত্রের বান্ধবী চরিত্রে অভিনয় করেছিলেন। তিনি বর্তমানে সনি টিভিতে প্রচারিত ধারাবাহিক ইয়ে উন দিনো কি বাত হ্যায়-এ "নয়না আগারওয়াল" চরিত্রে অভিনয় করছেন।

টেলিভিশন

তথ্যসূত্র

বহিঃসংযোগ 

 

জীবিত ব্যক্তি
১৯৯৭-এ জন্ম
ভারতীয় টেলিভিশন অভিনেত্রী
হিন্দি টেলিভিশন অভিনেত্রী
উত্তরপ্রদেশের ব্যক্তি
উত্তরপ্রদেশের নারী
আগ্রার ব্যক্তি
মুম্বইয়ের অভিনেত্রী
২১শ শতাব্দীর ভারতীয় অভিনেত্রী
ডেভিড ফিঞ্চার

ডেভিড অ্যান্ড্রু লিও ফিঞ্চার (ইংরেজি: David Andrew Leo Fincher; জন্ম ২৮শে আগস্ট, ১৯৬২) হলেন একজন মার্কিন চলচ্চিত্র, টেলিভিশন ও মিউজিক ভিডিও পরিচালক ও প্রযোজক। তিনি দ্য কিউরিয়াস কেইস অফ বেঞ্জামিন বাটন (২০০৮) ও দ্য সোশ্যাল নেটওয়ার্ক (২০১০) চলচ্চিত্রের জন্য দুইবার শ্রেষ্ঠ পরিচালনার জন্য একাডেমি পুরস্কারের মনোনয়ন লাভ করেন এবং দ্য সোশ্যাল নেটওয়ার্ক ছবির জন্য শ্রেষ্ঠ চলচ্চিত্র পরিচালনার জন্য গোল্ডেন গ্লোব পুরস্কার ও বাফটা পুরস্কার লাভ করেন।

তিনি মনস্তাত্ত্বিক থ্রিলারধর্মী সেভেন (১৯৯৫), দ্য গেম (১৯৯৭), ফাইট ক্লাব (১৯৯৯) এবং গন গার্ল (২০১৪) চলচ্চিত্রের জন্য বিখ্যাত। এছাড়া তিনি রহস্যধর্মী থ্রিলার চলচ্চিত্র জোডিয়াক (২০০৭), দ্য গার্ল উইথ দ্য ড্রাগন ট্যাটু (২০১১) এবং টেলিভিশন ধারাবাহিক হাউজ অব কার্ডস (২০১৩-) এবং মাইন্ডহান্টার (২০১৭-) পরিচালনা করেন।

তার জোডিয়াক ও দ্য সোশ্যাল নেটওয়ার্ক চলচ্চিত্র দুটি বিবিসির ২১শ শতাব্দীর ১০০ সেরা চলচ্চিত্রের তালিকায় অন্তর্ভুক্ত হয়।

প্রারম্ভিক জীবন
ফিঞ্চার ১৯৬২ সালের ২৮শে আগস্ট কলোরাডোর ডেনভারে জন্মগ্রহণ করেন। তার মাতা ক্লের মে (জন্মনাম বোয়েচার) সাউথ ডাকোটার একটি মাদকাসক্ত নিরাময় প্রোগ্রামের মানসিক স্বাস্থ্য বিষয়ক সেবিকা, এবং তার পিতা হাওয়ার্ড কেলি "জ্যাক" ফিঞ্চার একজন লেখক, যিনি লাইফ সাময়িকীর প্রতিবেদক ও ব্যুরো প্রধান ছিলেন। হাওয়ার্ড ২০০৩ সালের এপ্রিলে ক্যান্সারে আক্রান্ত হয়ে মারা যান। যখন তার দুই বছর বয়স, তার পরিবার ক্যালিফোর্নিয়ার সান আন্সেলমোতে চলে যায়। সেখানে চলচ্চিত্র নির্মাতা জর্জ লুকাস তাদের প্রতিবেশী ছিল। তার থেকে অনুপ্রাণিত হয়ে ফিঞ্চার ছেলেবেলা থেকেই চলচ্চিত্র নির্মাণে আগ্রহ প্রকাশ করেন। ফিঞ্চারের কিশোর বয়সে তারা অরেগনের অ্যাশল্যান্ডে চলে যান এবং সেখানে তিনি অ্যাশল্যান্ড হাই স্কুলে পড়াশুনা করেন। হাই স্কুলে তিনি মঞ্চনাটক পরিচালনা করতেন এবং স্কুলের পরে সেট ও লাইটিংয়ের নকশা করতেন। তিনি সেকেন্ড রান মুভি থিয়েটারে প্রজেকশনিস্ট ছিলেন এবং অরেগনের মেডফোর্ডের স্থানীয় টেলিভিশন সংবাদ স্টেশন "কবি"র ব্যবস্থাপনা সহকারী ছিলেন, পাশাপাশি রান্না করা ও থালা পরিষ্কার করার কাজ করতেন। বুচ ক্যাসিডি অ্যান্ড দ্য সানড্যান্স কিড (১৯৬৯) দেখে অনুপ্রাণিত হয়ে ফিঞ্চার আট বছর বয়সেই ৮মিমি ক্যামেরা দিয়ে চলচ্চিত্র নির্মাণ শুরু করেন।

ব্যক্তিগত জীবন
ফিঞ্চার ১৯৯০ সালে মডেল ও চিত্রগ্রাহক দোনিয়া ফিওরেন্তিনোকে (জন্ম ১৯৬৭) বিয়ে করেন। ১৯৯৫ সালে তাদের বিবাহ বিচ্ছেদ ঘটে। তাকে এক কন্যা ফেলিক্স ইমোজেন ফিঞ্চার ১৯৯৪ সালে জন্মগ্রহণ করে। ফিঞ্চার পরবর্তীতে ১৯৯৬ সালে প্রযোজক সিন চ্যাফিনকে বিয়ে করেন।

তথ্যসূত্র

বহিঃসংযোগ

এমভিডি বেজে ডেভিড ফিঞ্চার
সেন্স অব সিনেমায় ডেভিড ফিঞ্চার

১৯৬২-এ জন্ম
জীবিত ব্যক্তি
ইংরেজি ভাষার চলচ্চিত্র পরিচালক
ক্যালিফোর্নিয়ার চলচ্চিত্র পরিচালক
ক্যালিফোর্নিয়ার চলচ্চিত্র প্রযোজক
মার্কিন চলচ্চিত্র পরিচালক
মার্কিন চলচ্চিত্র প্রযোজক
মার্কিন টেলিভিশন পরিচালক
মার্কিন টেলিভিশন প্রযোজক
মার্কিন মিউজিক ভিডিও পরিচালক
গ্র্যামি পুরস্কার বিজয়ী
শ্রেষ্ঠ চলচ্চিত্র পরিচালকের জন্য বাফটা পুরস্কার বিজয়ী
গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
প্রাইমটাইম এমি পুরস্কার বিজয়ী
ডেনভারের ব্যক্তি
শ্রেষ্ঠ পরিচালনা বিভাগে বাফটা পুরস্কার বিজয়ী
টেলিভিশন বিজ্ঞাপন পরিচালক
জার্মান বংশোদ্ভূত মার্কিন ব্যক্তি
ডিজনি+ হটস্টার

ডিজনি+ হটস্টার (পূর্বে হটস্টার নামে পরিচিত) হলো একটি ভারতীয় ডিজিটাল এবং মোবাইল বিনোদন প্রচারের মাধ্যম যা স্টার ইন্ডিয়া দ্বারা ৬ই ফেব্রুয়ারি ২০১৫ সালে আরম্ভ করা হয়। এটির মালিক হলো নোভি ডিজিটাল এন্টারটেইমেন্ট, স্টার ইন্ডিয়ার একটি অঙ্গপ্রতিষ্ঠান, যা নিজেই সম্পূর্ণভাবে দ্য ওয়াল্ট ডিজনি কোম্পানি ইন্ডিয়ার অধীনে একটি প্রতিষ্ঠান। এটি স্ট্রিমিং মিডিয়া এবং চাহিদা অনুযায়ী ভিডিও সেবা প্রদান করে এবং ওয়েব, এন্ড্রয়েড, আইওএস, ফায়ারটিভি এবং অ্যাপল টিভি প্ল্যাটফর্মে ব্যবহারযোগ্য।

ইতিহাস

পর্যবেক্ষকতা
অ্যাপটি আইসিসি ক্রিকেট বিশ্বকাপ ২০১৫-এর সময় সকল ৪৯টি ম্যাচের জন্য ৩৪ কোটি দর্শন এবং ইন্ডিয়ান প্রিমিয়ার লিগ মৌসুম ৮ (২০১৫)-এর সময় ২০ কোটির চেয়ে বেশি দর্শন অর্জন করে। হটস্টারে এটির প্ল্যাটফর্মে ১০০টির থেকে বেশি বিজ্ঞাপক রয়েছে। এটির বিষয়বস্তু অন্যতর বিনামূল্যে অথবা সাক্ষরের ভিত্তিতে (টাকা-প্রদানকারী বিষয়বস্তু) সরবরাহিত। তাদের আয়ের সূত্র হলো বিজ্ঞাপক।

প্ল্যাটফর্ম
ওয়েবসাইট ছাড়াও, হটস্টার একটি অ্যাপ্লিকেশন হিসেবে মোবাইল ডিভাইস জুড়ে লভ্য যা এনড্রয়েড, আইওএস এবং অ্যাপল টিভি প্ল্যাটফর্মে চালু আছে। হটস্টার এনড্রয়েড অ্যাপ্লিকেশন বর্তমানে ভারত, যুক্তরাষ্ট্র এবং কানাডাতে উপলব্ধ।

আরো দেখুন
 বিকল্প প্রচারমাধ্যম

তথ্যসূত্র

বহিঃসংযোগ
 আধিকারিক ওয়েবসাইট

চাহিদা ভিডিও সেবা
বিনোদনমূলক ওয়েবসাইট
ইন্টারনেট টেলিভিশন
ভারতীয় ওয়েবসাইট
সাবস্ক্রিপশন চাহিদা ভিডিও সেবা
ভারতীয় বিনোদনমূলক ওয়েবসাইট
স্টার ইন্ডিয়া
আত্ম-বিবাচন
কামিলো সিয়েনফুয়েগোস

কামিলো সিয়েনফুয়েগোস গোরিয়ারান (; ৬ ফেব্রুয়ারি ১৯৩২ – ২৮ অক্টোবর ১৯৫৯) একজন কিউবার বিপ্লবী ছিলেন। ফিদেল কাস্ত্রো,চে গেভারা, হুয়ান আলমেইদা বোস্কে, এবং রাউল কাস্ত্রোর সাথে, তিনি ১৯৫৬ সালে গ্রান্মা অভিযানের সদস্য হন, যা কিউবার একনায়ক ফুলগেনসিও বাতিস্তার সরকারের বিরুদ্ধে সশস্ত্র বিদ্রোহ শুরু করে। তিনি কাস্ত্রোর শীর্ষ গেরিলা কমান্ডারদের মধ্যে একজন হয়ে ওঠেন, এবং  কিউবার বিপ্লবের একটি প্রধান যুদ্ধ জয় করে "হিরো য়াগুয়াজায়ের হিরো" নামে পরিচিত হন।

তিনি ১৯৫৯ সালে কাস্ত্রোর বিদ্রোহী বাহিনীকে বিজয়ী করার পর কিউবার সশস্ত্র বাহিনীর প্রধান হিসেবে নিযুক্ত হন। তিনি সেই বছরের শেষের দিকে কামাগুয়ী থেকে হাভানা যাওয়ার পথে বিমান সমেত অদৃশ্য হয়ে যান, এবং তাই ধারণা করা হয় তিনি মারা গেছেন। সিয়েনফুয়েগোস, যার নাম ইংরেজিতে "শত আগুন" অনুবাদ হয়, কিউবায় বিপ্লবের একজন নায়ক হিসেবে সম্মানিত হন, এবং তাকে সম্মানের জন্য স্মৃতিসৌধ বানানো হয়েছে এবং একটি বার্ষিক উৎসব আয়োজিত হয়।

গেরিলা কার্যক্রম

স্মরণ

তথ্যসূত্র 

১৯৩২-এ জন্ম
১৯৫৯-এ মৃত্যু
কিউবার গেরিলা
কিউবার সৈনিক
কিউবার সাম্যবাদী
কিউবার বিপ্লবী
সমুদ্রে হারিয়ে যাওয়া ব্যক্তি
কিউবা বিপ্লবের ব্যক্তি
আসাম হিমালয়

আসাম হিমালয় হচ্ছে পশ্চিম দিকে ভুটানের পূর্ব সীমান্তে এবং পূর্বদিকে ৎ্‌সাংগপো নদীর বেঁকে যাওয়া অংশের মধ্যবর্তী হিমালয় পর্বতশ্রেণীর একটি ঐতিহ্যবাহী এলাকা। এই পর্বতশ্রেণীর সর্বোচ্চ শৃঙ্গ হল নামচা বারওয়া। অন্যান্য উচ্চ শৃঙ্গের মধ্যে রয়েছে গায়লা পেরি, এবং গায়লা বারওয়া সংলগ্ন শৃঙ্গ; কংটো, এবং নয়েজি কংসং। এই এলাকাটি এখনও সর্বসাধারণের কাছে পরিচিত নয়, এবং সামান্য সংখ্যক বিদেশী পর্যটক এই জায়গা ভ্রমণ করেছে।
আসাম হিমালয় নামটি বিভ্রান্তিকর, কারণ এই পর্বতশ্রেণীর কিছু অংশ দক্ষিণ-পূর্ব তিব্বত, বাকি অংশ ভুটান এবং ভারতীয় অঞ্চল এবং রাজ্য যেমন- উত্তর আসাম, সিক্কিম এবং অরুণাচল প্রদেশে অবস্থিত।

আরো দেখুন 
 ভারতের রাজ্য ও কেন্দ্রশাসিত অঞ্চলের সর্বোচ্চ শৃঙ্গ তালিকা
 ভারতের পর্বতের তালিকা

তথ্যসূত্র

উৎস 
 High Asia: An Illustrated History of the 7000 Metre Peaks by Jill Neate, 

হিমালয়ের পর্বত সীমা
ভুটানের পর্বত সীমা
তিব্বতের পর্বত সীমা
ভারতের পর্বতমালা
অরুণাচল প্রদেশের পর্বত
সিক্কিমের পর্বত
লাভলী চৌধুরী

লাভলী চৌধুরী একজন সাবেক বাংলাদেশী পেশাদারী শুটার। তিনি ১৯৯৯ দক্ষিণ এশীয় গেম্‌স-এ সাবরিনা সুলতানা ও কাজী শাহানা পারভীন-এর সাথে প্রণ রাইফেলের দলগত ইভেন্টে স্বর্ণ জয় করেন।

তিনি বাংলাদেশের আরেক পেশাদার পুরুষ শুটার ফিরোজ হোসেনের সাথে ২০০১ সালে বিবাহবন্ধনে আবদ্ধ হন এবং ২০১২ সালের ৩১ অক্টোবর এক সড়ক দূর্ঘটনায় তার স্বামী ও শিশু কন্যাকে হারান।

তথ্যসূত্র

বাংলাদেশী মহিলা ক্রীড়া শুটার
শাহজাদা বায়েজিদ

শাহজাদা বায়েজিদ (১৯ সেপ্টেম্বর ১৫২৫-২৫ সেপ্টেম্বর ১৫৬১) ছিলেন উসমানীয় সাম্রাজ্যের সুলতান প্রথম সুলাইমান এবং তার সহধর্মিণী হুররাম সুলতান এর চতুর্থ সন্তান। তিনি ইস্তাম্বুল এ জন্মগ্রহণ করেন। তিনি ছিলেন খুবই সাহসী শাহজাদা এবং নির্ভীক বীর যোদ্ধা। তবে তিনি কিছুটা রাগী প্রকৃতির ছিলেন। কিন্তু তিনি জনদরদী ও আলেম শাহজাদা ছিলেন। তাই শাহজাদা মুস্তাফার মৃত্যুর পর তিনিই ছিলেন প্রজা এবং সেনাবাহিনীর কাছে গ্রহণযোগ্য শাহজাদা।

কর্মজীবন
বায়েজিদ আনাতোলিয়া প্রদেশের গভর্নর ছিলেন। ১৫৫৩ সালের সাফাভিদ অভিজানের পর তিনি এদির্নের শাসনকর্তা হিসেবে নিয়োগ পান। অভিজানের সময় রুমেলিয়া রক্ষার দায়িত্ব বায়েজিদ এর উপর ছিলো। সেসময় শেহজাদা মুস্তাফাকে মৃত্যুদণ্ড দেওয়া হলে গোটা সাম্রাজ্যে বিশৃঙ্খলা সৃষ্টি হয়। একজন ছদ্মবেশী নিজেকে মুস্তাফা বলে দাবি করে এবং রুমেলিয়ায় বিদ্রোহ সংঘটিত করে। বায়েজিদকে সেই বিদ্রোহ দমনের দায়িত্ব দেওয়া হলে বায়েজিদ অনিচ্ছা প্রকাশ করেন। যার কারণে সুলতান সুলেইমান একজন উজিরকে বিদ্রোহ দমনের দায়িত্ব দেন এবং বায়েজিদের উপর রাগান্বিত হন।

সিংহাসন এর লড়াই
শেহজাদা মেহমেত,শেহজাদা মুস্তাফা এবং শেহজাদা জাহাঙ্গীর এর মৃত্যুর পর শেহজাদা সেলিম এবং শেহজাদা বায়েজিদ জীবিত থাকেন।সেলিম ছিলেন মানিসার গভর্নর এবং বায়েজিদ কুতাহিয়ার। বায়েজিদ কিছু টা রুক্ষমেজাজী হওয়ায় সুলতান সুলেইমান সেলিমকে বেশি প্রাধান্য দিতেন যদিও সেনাবাহিনী এবং প্রজাদের কাছে বায়েজিদ বেশি পছন্দের ছিলেন।সেলিম এবং বায়েজিদ এর মধ্যে সংঘর্ষ প্রায় লেগেই থাকতো। তাই সুলতান সুলেইমান তাদের সাঞ্জাক পরিবর্তন এর সিদ্ধান্ত নেন।সেলিমকে কোনয়া এবং বায়েজিদকে আমাসিয়ার গভর্নর হিসেবে নিয়োগ দেন।সেলিম নির্দেশমতো কোনিয়ায় চলে যান।কিন্তু বায়েজিদ এই আদেশ মেনে নিতে চাননি।কারণ, আমাসিয়া ছিল তার ভাই শেহজাদা মুস্তাফার সাঞ্জাক।বায়েজিদ ভেবেছিলেন তার পরিনতিও তার ভাই মুস্তাফার মত হবে।তাই বায়েজিদ আমাসিয়ায় যেতে দেরি করায় সুলতান সুলেইমান বায়েজিদকে বিদ্রোহী হিসেবে অভিযুক্ত করেন এবং সেলিমকে পুরোপুরি সমর্থন করেন।১৫৫৯ সালে সেলিম এবং বায়েজিদ আবার যুদ্ধে জড়িয়ে পরেন।সুলতান সুলেইমান এর আদেশ এ সোকুল্লু মেহমেত পাশা বিশাল সেনাবাহিনী নিয়ে সেলিম এর এর সাথে যোগ দেন।এবং সুলতান সুলেইমান এর বাহিনীর কাছে বায়েজিদ পরাজয় বরন করেন।

মৃত্যু 
যুদ্ধে পরাজিত হয়ে বায়েজিদ একটি ছোট সেনাবাহিনী এবং এবং তার সন্তানদের নিয়ে ইরান এ আশ্রয় নেন। সোকোল্লু মেহমেদ পাশা বায়েজিদকে বন্দি করার জন্য একটি সৈন্যবাহিনী পাঠিয়েছিলেন যা বায়েজিদ এর বাহিনীর কাছে পরাজিত হয়।সাফাভিদ সাম্রাজ্যের শহর তাব্রিজ এ পৌছানোর পর শাহ তামাস্প প্রথমে বায়েজিদকে সাদরে গ্রহণ করলেও পরবর্তী তে বায়েজিদ কে সুলতান সুলেইমান এর অনুরোধ এ বন্দি করেন।সুলেইমান এবং সেলিম উভয়ই বায়েজিদকে হত্যার জন্য শাহ তামাস্পকে প্ররোচিত করতে থাকেন।এক পর্যায়ে শাহতামাস্প ৪,০০,০০০ সোনার মোহর এর বিনিময়ে বায়েজিদ এবং তার সন্তানদের অটোমান জল্লাদের হাতে তুলে দেন।এবং ২৫ সেপ্টেম্বর ১৫৬১ সালে বায়েজিদ এবং তার পাঁচ সন্তানকে মৃত্যুদণ্ড দেওয়া হয় সুলতান সুলেইমান এর আদেশে।

তথ্যসূত্র 

উসমানীয় রাজবংশ
১৫২৭-এ জন্ম
১৫৬১-এ মৃত্যু
আমতা বিধানসভা কেন্দ্র

আমতা (বিধানসভা কেন্দ্র) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।

এলাকা 
সীমানা পুনর্নির্ধারণ কমিশনের নির্দেশিকা অনুযায়ী, ১৮১ নং আমতা বিধানসভা কেন্দ্রটি আমতা-২ সমষ্টি উন্নয়ন ব্লক আমতা-১ ব্লকের ১৪ টি এবং বাগনান-১ ব্লকের বাইনান,বাক্সিরহাট,কল্যাণপুর ও সাবসিট গ্রাম পঞ্চায়েত নিয়ে গঠিত। বাগনান-১ সমষ্টি উন্নয়ন ব্লকের অংশ ছিল। আমতা বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।

বিধানসভার সদস্য

তথ্যসূত্র 

পশ্চিমবঙ্গের বিধানসভা কেন্দ্র
উত্তর চব্বিশ পরগনা জেলার রাজনীতি
হাওড়া জেলার রাজনীতি
২০১৮ ফিফা বিশ্বকাপ বাছাইপর্ব (আন্ত-কনফেডারেশন প্লে-অফ)

রাশিয়ায় আয়োজিত ২০১৮ ফিফা বিশ্বকাপের চূড়ান্ত পর্বে অংশগ্রহণ করার জন্য সর্বশেষ ২টি দলের স্থান নির্ধারণ করার জন্য ২টি আন্ত-কনফেডারেশন প্লে-অফের আয়োজন করা হয়েছিল। এই খেলা ২টি খেলা মূলত ৬–১৪ নভেম্বর ২০১৭ তারিখে অনুষ্ঠিত হওয়ার জন্য নির্ধারণ করা হয়েছিল, কিন্তু পরবর্তীকালে ১০–১৫ নভেম্বর ২০১৭ তারিখে খেলা দুটি অনুষ্ঠিত হওয়ার জন্য পুনঃনির্ধারণ করা হয়েছে।

বিন্যাস
২০১৮ ফিফা বিশ্বকাপ বাছাইপর্বের আন্ত-কনফেডারেশন প্লে-অফের বিশ্বকাপের প্রারম্ভিক ড্রয়ের সাথে ২০১৫ সালের ২৫ জুলাই, ১৮:০০ এমএসকে (ইউটিসি+৩) সময়ে রাশিয়ার সেন্ট পিটার্সবার্গের স্ট্রেলনায় অবস্থিত কনস্টান্টিনোভস্কি প্যালেসে অনুষ্ঠিত হয়েছে।

চারটি কনফেডারেশন (এএফসি, কনকাকাফ, কনমেবল ও ওএফসি) হতে চারটি দল দুইটি ভাগে বিভক্ত হবে। অন্যান্য পর্বের মতো এখানে কোন ড্র করা হয়নি।

প্রত্যেক ভাগে, দুটি দল দুই লেগের হোম-এন্ড-অ্যাওয়ে ম্যাচ খেলায় অংশগ্রহণ করবে। দুই অংশের বিজয়ী সমষ্টিগতভাবে ফলাফলের মাধ্যমে নির্ধারণ করা হয়েছে যারা ২০১৮ ফিফা বিশ্বকাপের চূড়ান্ত পর্বের খেলায় অংশগ্রহণ করবে। যদি সমষ্টিগত ফলাফল সমান হয়, তবে অ্যাওয়ে গোল নিয়ম দ্বারা বিজয়ী নির্ধারণ করা হবে। উদাহরণস্বরূপ যদি দুই লেগে কোন দলের অ্যাওয়ে গোল সংখ্যা হোম গোল সংখ্যা হতে বেশি হয় তবে সে দল অগ্রসর করবে। যদি অ্যাওয়ে গোল সংখ্যা সমান হয়, তবে ৩০ মিনিটের অতিরিক্ত সময় খেলা অনুষ্ঠিত হবে। অতিরিক্ত সময়ের পর পুনরায় অ্যাওয়ে গোল সংখ্যার নিয়ম কার্যকর হবে। উদাহরণস্বরূপ যদি অতিরিক্ত সময়ে করা গোলের পরও সমষ্টিগত ফলাফল সমান হয়, তবে অ্যাওয়ে গোল নিয়ম দ্বারা বিজয়ী নির্ধারণ করা হবে। যদি অতিরিক্ত সময়ে কোন গোল না হয়, তবে পেনাল্টি শুট-আউটের মাধ্যমে বিজয়ী নির্ধারণ করা হবে।

উত্তীর্ণ দল

ম্যাচসমূহ
আন্ত-কনফেডারেশন প্লে-অফের প্রথম লেগ ২০১৭ সালের ১০ এবং ১১ নভেম্বর এবং দ্বিতীয় লেগ ২০১৭ সালের ১৫ নভেম্বর অনুষ্ঠিত হয়।

কনকাকাফ বনাম এএফসি

|}

অস্ট্রেলিয়া সামগ্রিকভাবে ৩–১ গোলে জয়লাভ করেছে এবং ২০১৮ ফিফা বিশ্বকাপের জন্য উত্তীর্ণ হয়েছে।

ওএফসি বনাম কনমেবল

|}

পেরু সামগ্রিকভাবে ২–০ গোলে জয়লাভ করেছে এবং ২০১৮ ফিফা বিশ্বকাপের জন্য উত্তীর্ণ হয়েছে।

সর্বোচ্চ গোলদাতা
৩ গোল

 মাইল জেডিনাক

১ গোল

 ম্যানর ফিগুয়েরোয়া
 জেফারসন ফারফান
 ক্রিস্টিয়ান রামোস

তথ্যসূত্র

বহিঃসংযোগ

 ফিফা.কমে বাছাইপর্ব 

২০১৮ ফিফা বিশ্বকাপ বাছাইপর্ব
২০১৮ ফিফা বিশ্বকাপ বাছাইপর্ব আন্ত-কনফেডারেশন প্লে-অফ
নভেম্বর ২০১৭-এ খেলাধুলার ঘটনাবলী
হুয়ান আলমেইদা বোস্কে

হুয়ান আলমেইদা বোস্কে (ফেব্রুয়ারি ১৭, ১৯২৭ – সেপ্টেম্বর ১১, ২০০৯) একজন কিউবান রাজনীতিবিদ এবং কিউবার বিপ্লবের মধ্যে বিদ্রোহী বাহিনীর মূল সেনাপতিদের মধ্যে একজন ছিলেন।  ফিদেল কাস্ত্রো, চে গেভারা, ক্যামিলো সিয়েনফুয়েগোস, এবং রাউল কাস্ত্রোর সাথে, তিনি ১৯৫৬ সালে গ্রান্মা অভিযানের সদস্য হন, যা কিউবার একনায়ক ফুলগেনসিও বাতিস্তার সরকারের বিরুদ্ধে সশস্ত্র বিদ্রোহ শুরু করে। ১৯৫৯ সালে বিদ্রোহীরা ক্ষমতা গ্রহণের পর, তিনি কিউবার কমিউনিস্ট পার্টির একজন বিশিষ্ট ব্যক্তিত্ব হয়ে উঠেছিলেন।তার মৃত্যুর সময়, তিনি কিউবান কাউন্সিলের উপরাষ্ট্রপতি ছিলেন এবং তার তৃতীয় স্থানের সদস্য ছিলেন।তিনি বিভিন্ন সজ্জা এবং জাতীয় ও আন্তর্জাতিক পুরস্কার লাভ করেন, যার মধ্যে "হিরো অফ দ্য রিপাব্লিক অফ কিউবা" এবং "অর্ডার অফ ম্যাক্সিমো গোমেজ" রয়েছে।

তথ্যসূত্র

সূত্র 
 Castro, Fidel, with Ramonet, Ignacio. 2007. My Life 
 Fernandez, Jose Ramon. 2001. Playa Giron/Bay of Pigs: Washington's First Military Defeat in the Americas. Pathfinder  
 Franqui, Carlos. 1984. Family Portrait with Fidel.  
 Rodriguez, Juan Carlos. 1999. Bay of Pigs and the CIA. Ocean Press. 
 Thomas, Hugh. 1998. Cuba: The Pursuit of Freedom. Da Capo Press. 
 Almeida Lives Today More Than Ever by Fidel Castro, Monthly Review, September 13, 2009

১৯২৭-এ জন্ম
২০০৯-এ মৃত্যু
কিউবান বিপ্লবী
কিউবান সাম্যবাদী
কিউবার সাম্যবাদী
কিউবার সৈনিক
কিউবার বিপ্লবী
কিউবার মন্ত্রী
কিউবা বিপ্লবের ব্যক্তি
হাভানা বিশ্ববিদ্যালয়ের প্রাক্তন শিক্ষার্থী